Guttene ble tidlig dratt mot hiphop-miljøet og har vært aktive innen både rap og graffiti i tillegg til breaking. Lars Undli var initiativtakeren til gruppen Atomic B-Boys i 1991 sammen med Hagen. Atomic B-Boys har vunnet norgesmesterskapet i breaking flere ganger. Gruppen ble svært populær, turnerte i mange år både i Norge og internasjonalt og kan sies å ha vært en foregangsgruppe innen norsk hiphop.